****

**REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/45**

**URBROJ: 2186/03-02-21-1**

**Cestica, 15.12.2021. godine**

Na temelju članka 69. stavka 4. Zakona o šumama (»Narodne novine«, broj 68/18, 115/18, 98/19, 32/20) i članka 28. Statuta Općine Cestica (»Službeni vjesnik Varaždinske županije« broj 13/21) Općinsko vijeće Općine Cestica, na 5. sjednici održanoj dana 15.12.2021. godine donosi

**PROGRAM**

**utroška sredstava šumskog doprinosa u 2022. godini**

Članak 1.

Programom utroška sredstava šumskog doprinosa za 2022. godinu utvrđuje se namjena korištenja i kontrola utroška sredstava šumskog doprinosa koji se plaća u visini od 10% sukladno Zakonu o šumama (»Narodne novine«, broj 68/18, 115/18, 98/19, 32/20).

Članak 2.

Sredstva šumskog doprinosa uplaćuju se na žiro račun Proračuna Općine Cestica IBAN broj HR3825000091804800000 otvoren kod Addiko banke d.d.

Članak 3.

U Proračunu Općine Cestica za 2022. godinu planirani su prihodi po osnovi šumskog doprinosa u ukupnom iznosu od 50.000,00 kn. Sredstva šumskog doprinosa iz stavka 1. ovog članka koristiti će se za održavanje komunalne infrastrukture sukladno Programu održavanja komunalne infrastrukture na području općine Cestica za 2022. godinu, na točki 1. alineja prva održavanje nerazvrstanih cesta.

Članak 4.

Program utroška sredstava šumskog doprinosa za 2022. godinu stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća:

Darko Majhen, mag.pol.